**Приложение № 1**

към чл. 16 от Наредбата за обхвата и методологията за извършване на оценка на въздействието

|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция:**Министерство на транспорта, информационните технологии и съобщенията | **Нормативен акт:**проект на Постановление на Министерския съвет за изменение и допълнение на Устройствения правилник на Изпълнителна агенция „Морска администрация“, приет с Постановление № 106 на Министерския съвет от 29 април 2015 г. (обн., ДВ, бр. 33 от 2015 г., изм. и доп., бр. 92 от 2015 г.) |
| **За включване в законодателната/****оперативната програма на Министерския съвет за периода:** | **Дата:** |
| **Контакт за въпроси:**Павлинка Ковачева | **Телефон:**02 9304079 |
| **1. Дефиниране на проблема:** **1.** Недостатъчно ефективна организация за изпълнение на функциите на Изпълнителна агенция „Морска администрация“ като орган на статистиката.**2.** Недостатъчно обезпечаване с човешки ресурси на дейностите, възложени на дирекциите „Пристанища и пристанищни услуги“ и „Административно-правно и финансово-счетоводно обслужване“ в Изпълнителна агенция „Морска администрация“.*1*.*1. Кратко опишете проблема и причините за неговото възникване. Посочете аргументите, които обосновават нормативната промяна.***По проблем 1:** Изискването за събиране, обработване, съхранение, анализиране и предоставяне на статистически данни за дейността на пристанищните оператори и собствениците на пристанища и пристанищни съоръжения е въведено с разпоредбата на чл. 94 от Закона за морските пространства, вътрешните водни пътища и пристанищата на Република България.Специфичните правила на вътрешното законодателство относно условията и реда за осъществяване на описаните статистически дейности се съдържат в Наредба № 919 от 2000 г. за събиране на статистическа информация за дейността на пристанищните оператори и собствениците на пристанища и пристанищни съоръжения в Република България (обн., ДВ, бр. 106 от 2000 г., изм., бр. 112 от 2004 г., бр. 84 от 2006 г. и бр. 6 от 2007 г., изм. и доп., бр. 53 от 2012 г.).Изпълнителна агенция „Морска администрация“ е включена в Списъка на структурните звена в държавната администрация, които са органи на статистиката по смисъла на чл. 3, ал. 3 от Закона за статистиката, приет със Заповед № P-10 от 9 януари 2009 г. на министър-председателя на Република България и изменен със Заповед № Р-21 от 27 януари 2016 г. на министър-председателя на Република България, както и в поддържания от Евростат Списък на националните статистически институти и другите национални органи, отговарящи за разработването, изготвянето и разпространението на европейска статистика, както са определени от държавите – членки.Освен за целите на формиране на държавната политика в областта на водния транспорт и пристанищата, агенцията произвежда и предоставя статистическа информация за функционирането на българските морски и речни пристанища на Националния статистически институт, Евростат, Дунавската комисия, Международния транспортен форум и други международни организации в сектор „Транспорт“.На 12 май 2015 г. влезе в сила Устройственият правилник на Изпълнителна агенция „Морска администрация“, приет с Постановление № 106 на Министерския съвет от 29 април 2015 г. (обн., ДВ, бр. 33 от 2015 г., изм. и доп., бр. 92 от 2015 г.). Една от основните цели на този правилник беше да се извърши децентрализиране на част от дейността на агенцията, чрез прехвърляне на функции от дирекциите от специализираната администрация в София към териториалните дирекции на агенцията. Една от тези дейности е и производството и предоставянето на потребители на статистическа информация за дейността на българските морски и речни пристанища.**По проблем 2:** Числеността на персонала в дирекциите „Пристанища и пристанищни услуги“ и „Административно-правно и финансово-счетоводно обслужване“ е определена в първоначалната редакция на Приложението към чл. 14, ал. 2 от Устройствения правилник на Изпълнителна агенция „Морска администрация“ и до този момент не е променяна. При определянето ѝ през 2015 г. са взети под внимание функциите на всяка от дирекциите, както те са регламентирани съответно в чл. 20 и чл. 16 и 17 на Устройствения правилник на агенцията.Възлагането на нови специфични функции на дирекция „Пристанища и пристанищни услуги“, свързани с производството, разпространението и предоставянето на потребителите на статистическа информация за дейността на българските пристанища, както значително и нарасналия обем от задачи, свързани с устройственото планиране и инвестиционното проектиране на пристанища и специализирани пристанищни обекти, изискват тези дейности да бъдат обезпечени с допълнителни човешки ресурси.Последното важи в пълна степен и за новите задачи на дирекция „Административно-правно и финансово-счетоводно обслужване“, произтичащи от обстоятелството, че в края на 2016 г. Изпълнителна агенция „Морска администрация“ беше включена в списъка на бенефициентите по Оперативна програма „Транспорт и транспортна инфраструктура“ 2014 – 2020 и стана координатор по проекти, финансирани със средства от Европейските структурни и инвестиционни фондове.*1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).***По проблем 1:** След влизане в сила на Устройствения правилник на агенцията дейността по събиране, обработване и съхраняване на индивидуални данни за дейността на пристанищните оператори и собствениците на пристанища и пристанищни съоръжения се извършва изцяло в териториалните дирекции на администрацията във Варна, Бургас, Русе и Лом. Отговорният за осъществяването ѝ служител в дирекция „Морска администрация – Варна“ е натоварен и със задачата да обработва събраните и обобщени в четирите дирекции индивидуални данни за дейността на пристанищните оператори и собствениците на пристанища и пристанищни съоръжения и да изпраща по електронен път на Националния статистически институт създадената за него и за нуждите на Евростат статистическа информация. Всяка друга кореспонденция с Националния статистически институт, с министъра на транспорта, информационните технологии и съобщенията и другите потребители на статистическа информация, се осъществява от изпълнителния директор на агенцията, с помощта на дирекция „Пристанища и пристанищни услуги“.Събирането и обработването на индивидуалните данни и създаването на статистическа информация се извършва чрез специално разработена за нуждите на агенцията уеб-базирана програма „ПОРТСТАТ”. Въпреки нейните технологични възможности, по чието усъвършенстване се работи непрекъснато, натрупаната в този почти двегодишен период практика сочи и на някои недостатъци на създадената организация на работа. Най-съществените от които са: **1)** отсъствие на координиращо звено, което да съдейства за идентифициране на проблемите и уеднаквяване на практиката на териториалните дирекции, а от там – и за повишаване качеството на произвежданата статистическа информация; **2)** затруднения в комуникацията с експертите от Националния статистически институт; **3)** ненужно усложнена процедура, водеща до известно забавяне при предоставяне на статистическата информация на потребителите.Описаните проблеми не може да бъдат преодолени само с организационни мерки, без допълване на функциите, възложени на дирекция „Пристанища и пристанищни услуги“. Видно от действащата разпоредба на чл. 20 от Устройствения правилник на Изпълнителна агенция „Морска администрация“, тази дирекция и в момента има задължението да оказва методическа помощ на териториалните дирекции в други сфери на дейност, свързани с осъществяване на регулаторните и контролни функции на държавата в областта на пристанищата, и е натоварена да осъществява контактите на агенцията по въпроси, свързани с пристанищата и пристанищните услуги, с другите централни и териториални органи на държавна власт, със съответните международните организации и със специализираните структури на Европейския съюз.**По проблем 2:** Описаният по-горе проблем, свързан с нуждата от обезпечаване с човешки ресурси на възлаганите нови специфични функции на дирекция „Пристанища и пристанищни услуги“ не може да бъде решен с организационни или технологични мерки. Точното изпълнение на тези нови функции предполага наличието на експерт с познания в областта на статистиката, какъвто към момента в дирекцията няма.Казаното важи и за точното изпълнение на ангажиментите на дирекция „Административно-правно и финансово-счетоводно обслужване“, произтичащи от качеството на Изпълнителна агенция „Морска администрация“ на координатор по проекти, финансирани със средства от Европейските структурни и инвестиционни фондове.По отношение на обезпечаването с хора на функциите на функциите на дирекция „Пристанища и пристанищни услуги“ в областта на устройственото планиране и инвестиционното проектиране на пристанища и специализирани пристанищни обекти, възможните организационни и технологични мерки вече са приложени, но са недостатъчни за постигане на нужния ефект.*1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*До този момент не са извършвани последващи оценки на Устройствения правилник на Изпълнителна агенция „Морска администрация“. |
| **2. Цели:****Цел 1:** Въвеждане на по-ефективна организация за изпълнение на функциите на Изпълнителна агенция „Морска администрация“ като орган на статистиката чрез възлагане на дирекция „Пристанища и пристанищни услуги“ на функции в областта на пристанищната статистика и провеждане на ясно разграничение между тях и задачите, изпълнявани в същата сфера от териториалните дирекции.**Цел 2:** Обезпечаване с необходимия човешки ресурси на дейностите, възложени на дирекциите „Пристанища и пристанищни услуги“ и „Административно-правно и финансово-счетоводно обслужване“ чрез извършване на компенсирани промени в числеността на звената от общата и специализираната администрация на Изпълнителна агенция „Морска администрация“.*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:** **Пряко засегнати:*** Изпълнителна агенция „Морска администрация“ като юридическо лице – администрация към министъра на транспорта, информационните технологии и съобщенията;
* служителите в дирекции „Пристанища и пристанищни услуги“ и „Административно-правно и финансово-счетоводно обслужване“ на Изпълнителна агенция „Морска администрация“

**Косвено засегнати:*** пристанищните оператори, собствениците на пристанища и специализирани пристанищни обекти, други лица с инвестиционна инициатива за изграждане на нови или разширение на съществуващи пристанища и специализирани пристанищни обекти;
* Националният статистически институт;
* министърът на транспорта, информационните технологии и съобщенията и другите потребители на статистическа информация за дейността на българските морски и речни пристанища;
* управляващия орган на Оперативна програма „Транспорт и транспортна инфраструктура“ 2014 – 2020 г.

*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:****Вариант I „Без действие“:**При този вариант ще се наблюдава:* Запазване на създадената организация за изпълнение на функциите на Изпълнителна агенция „Морска администрация“ като орган на статистиката, която се оказва недостатъчно ефективна;
* Сериозни затруднения при идентифициране на проблемите и отсъствие на действащ механизъм за уеднаквяване на практиката на териториалните дирекции в областта на производството на статистическа информация за дейността на пристанищата;
* Продължаващи затруднения в комуникацията с експертите от Националния статистически институт по въпросите на производството и развитието на статистическата информация за дейността на българските морски и речни пристанища;
* Продължаващи затруднения при разпространението и предоставянето на потребителите на статистическа информация за дейността на българските пристанища;
* Недостатъчна обезпеченост с човешки ресурси на дейността на дирекциите „Пристанища и пристанищни услуги“ и „Административно-правно и финансово-счетоводно обслужване“;
* Продължаващи затруднения за изпълнение в нормативно установените срокове и с необходимото качество на функциите на дирекция „Пристанища и пристанищни услуги“ в областта на устройственото планиране и инвестиционното проектиране на пристанища и специализирани пристанищни обекти;
* Затруднения при осъществяване на дейностите, произтичащи от качеството на агенцията на координатор по проекти, финансирани със средства от Европейските структурни и инвестиционни фондове.

**Вариант II „Приемане на Постановление на Министерския съвет за изменение и допълнение на Устройствения правилник на Изпълнителна агенция „Морска администрация“, приет с Постановление № 106 на Министерския съвет от 29 април 2015 г.“:**При този вариант ще се наблюдава:* По-ефективна организация на работа за изпълнение на функциите на Изпълнителна агенция „Морска администрация“ като орган на статистиката;
* Наличие на структурно звено в агенцията, което да идентифицира проблемите и да работи за уеднаквяване на практиката на териториалните дирекции в областта на събирането, обработването и съхраняването на индивидуални данни за дейността на пристанищните оператори и собствениците на пристанища и пристанищни съоръжения;
* По-тясно сътрудничество с експертите от Националния статистически институт по въпросите на производството и развитието на статистическата информация за дейността на българските морски и речни пристанища;
* Ефективна организация на дейностите, свързани с разпространението и предоставянето на потребителите на статистическа информация за дейността на българските пристанища;
* Обезпечаване с необходимите човешки ресурси на дейността на дирекциите „Пристанища и пристанищни услуги“ и „Административно-правно и финансово-счетоводно обслужване“;
* Създаване на необходимите условия за изпълнение в нормативно установените срокове и с необходимото качество на функциите на дирекция „Пристанища и пристанищни услуги“ в областта на устройственото планиране и инвестиционното проектиране на пристанища и специализирани пристанищни обекти;
* Създаване на необходимите условия за ефективно и ефикасно изпълнение на ангажиментите, произтичащи от качеството на агенцията на координатор по проекти, финансирани със средства от Европейските структурни и инвестиционни фондове.

*Идентифицирайте основните регулаторни и нерегулаторни възможни варианти на действие от* *страна на държавата, включително варианта „без действие“.* |
| **5. Негативни въздействия:****При вариант I „Без действие“:****Икономически въздействия:*** Отсъствие на възможности за повишаване качеството на произвежданата статистическа информация за дейността на българските пристанища;
* Неточно изпълнение на задълженията за разпространение и предоставяне на потребителите на статистическа информация за дейността на българските пристанища;
* Необосновано забавяне на административните производства по заявени инвестиционни инициативи за изграждане на нови или разширение на съществуващи пристанища и специализирани пристанищни обекти;
* Създаване на предпоставки за неефективно и неефикасно изпълнение на задълженията на Изпълнителна агенция „Морска администрация“ като координатор на проекти, финансирани със средства от Европейските структурни и инвестиционни фондове.

**Социални въздействия:*** Повишена натовареност и недостатъчна ефективност и ефикасност на работата на служителите в дирекциите „Пристанища и пристанищни услуги“ и „Административно-правно и финансово-счетоводно обслужване“.

**Екологични въздействия:**Не са идентифицирани негативни екологични въздействия.Всички идентифицирани негативни въздействия са значителни.**При вариант II „Приемане на Постановление на Министерския съвет за изменение и допълнение на Устройствения правилник на Изпълнителна агенция „Морска администрация“, приет с Постановление № 106 на Министерския съвет от 29 април 2015 г.“:****Икономически въздействия:**Не са идентифицирани негативни икономически въздействия.**Социални въздействия:**Не са идентифицирани негативни социални въздействия.**Екологични въздействия:**Не са идентифицирани негативни екологични въздействия.*Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* |
| **6. Положителни въздействия:****При вариант I „Без действие“:****Икономически въздействия:**Не са идентифицирани положителни икономически въздействия.**Социални въздействия:**Не са идентифицирани положителни социални въздействия.**Екологични въздействия:**Не са идентифицирани положителни екологични въздействия.**При вариант II „Приемане на Постановление на Министерския съвет за изменение и допълнение на Устройствения правилник на Изпълнителна агенция „Морска администрация“, приет с Постановление № 106 на Министерския съвет от 29 април 2015 г.“:****Икономически въздействия:*** Създаване на необходимите предпоставки за произвеждане на качествена статистическа информация за дейността на българските пристанища и за точно изпълнение на задълженията за нейното разпространение и предоставяне на потребителите;
* Изпълнение в срок и с необходимото качество на задълженията на Изпълнителна агенция „Морска администрация“ в производствата по заявени инвестиционни инициативи за изграждане на нови или разширение на съществуващи пристанища и специализирани пристанищни обекти;
* Създаване на предпоставки за ефективно и ефикасно изпълнение на задълженията на агенцията като координатор на проекти, финансирани със средства от Европейските структурни и инвестиционни фондове.

**Социални въздействия:*** Намаляване на натовареността и повишаване ефективността и качеството на работа на служителите в дирекциите „Пристанища и пристанищни услуги“ и „Административно-правно и финансово-счетоводно обслужване“.

**Екологични въздействия:**Не са идентифицирани положителни екологични въздействия.Всички описани положителни въздействия са в пряка връзка с постигането на формулираните цели.*Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* |
| **7. Потенциални рискове:**Не са идентифицирани потенциални рискове от приемането на нормативния акт.*Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**☐ Ще се повиши☐ Ще се намали* Няма ефект

**8.2. Създават ли се нови регулаторни режими? Засягат ли се съществуващи режими и услуги?**Не се създават нови регулаторни режими.Не се засягат съществуващи режими или административни услуги. |
| **9. Създават ли се нови регистри?**Не се създават нови регистри.*Когато отговорът е „да“, посочете колко и кои са те.* |
| **10. Как въздейства актът върху микро-, малките и средните предприятия (МСП)?**☐ Актът засяга пряко МСП☐ Актът не засяга МСП* Няма ефект
 |
| **11. Проектът на нормативен акт изисква ли цялостна оценка на въздействието?**☐ Да* Не
 |
| **12. Обществени консултации:**Обществени консултации по реда на чл. 26, ал. 2 от Закона за нормативните актове чрез публикуване на проекта на акт на официалната интернет страница на Министерството на транспорта, информационните технологии и съобщенията и в Портала за обществени консултации на Министерския съвет в периода март – април 2017 г.*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**☐ Да* Не

*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете**(или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност:** Павлинка Ковачева – директор на дирекция „Пристанища и пристанищни услуги“ в Изпълнителна агенция „Морска администрация“**Дата:** 21.03.2017 г.**Подпис:** |